Champagne-Ardënne

La Champagne-Ardënne, ò bin Campagna-Ardënne (Champagne-Ardenne an fransèis; Champaigne-Ardenne an champenois), a l'é stàita na Region ëd Fransa fin al 2016, ann dël qual a l'é stàita unìa a le region ëd l'Alsassia e dla Loren-a për formé la neuva region dël Grand Est.

A l'avìa na surfassa ëd 25.606 km2 e a contava anviron 1.339.000 abitant.

La Champagne-Ardënne a l'era partagià an quatr dipartiment:

 08 : Ardënne
 10 : Aube 
 51 : Marna 
 52 : Àuta Marna

La capital a l'era Châlons-en-Champagne.

 Geografìa 
La Champagne-Ardënne as trovava al nòrd-est ëd la Fransa. A confinava a nòrd con ël Belgi, a òvest con la Picardìa e l'Ìsola ëd Fransa, a est con la Loren-a e la Franca Contà e a sud con la Borgògna.

 Lenga 
La lenga ufissial a l'é mach ël fransèis. La Fransa a arconòss pa gnun-a lenga ò dialèt regionaj ch'a sio.
As deuvro, come lenghe regionaj, doe lenghe d'Oil:
 ël champenois (parèj an fransèis; nòm autòcton Champaignat), lenga stòrica dl'antica provinsa dla Champagne, dont ij dialet a son parlà da na minoransa 'd gent spantià an tut ël teritòri dla region; 
 ël valon, l'istessa lenga regional dël Belgi francòfon, dovrà an dontré comun-e ant la part pì setentrional dël dipartiment ëd j'Ardënne, ai termo con ël Belgi.

 Anliure esterne 
 Sit istitussional

Categorìa:Grand Est